kardosdrur/scandi-wiki huggingface dataset:
(3122) Florence

(3122) Florence er en nærjords-asteroide af typen Amor. Man opdagede under jordpassagen omkring 1. september 2017, at der egentlig er tale om et triple-system, idet den har to mindre måner.

Asteroiden kredser om Solen i løbet af 2 år og 4 mdr, i en afstand af ca. 1,0-2,5 AE, den kommer således periodisk relativt tæt på Jorden. Af samme grund betegnes den også som et potentielt farligt objekt (PHO), og da den desuden har en absolut størrelsesklasse på 14,1, hvilket giver en formodet størrelse på 4,9 km, vil et sammenstød være katasrofalt.

Florence blev opdaget d. 2. marts 1981 af den amerikanske Astronom Schelte J. "Bobby" Bus ved Siding Spring Observatoriet i Australien. Asteroiden har tidligere gået under de to midlertidige betegnelser; 1981 ET3 og 1983 CN1. Den 6 april 1993 blev det offentliggjort af den skal opkaldes til ære for Florence Nightingale, der grundlagde den moderne sygepleje.

2017 Jordpassagen 
Den 1. september 2017 passerede Florence Jorden i en afstand af 0,047237 AE (7.066.600 km), dvs. godt 18 gange Månens gennemsnits afstand. Set fra Jorden nåede den at få en tilsyneladende størrelsesklasse på 8,5 m, hvilket gjorde den synlig i selv små teleskoper. Florence bevægede sig fra syd mod nord på stjernehimlen gennem stjernebilledene: Sydlige Fisk, Stenbukken, Vandmanden og Delfinen. Det er asteroidens tætteste passage siden 1890 og også det tætteste den kommer Jorden indtil efter 2500. Sidste gang Florence var tæt på Jorden var d. 11. august 2010 i en afstand af 0,338836 AE og det næste besøg bliver d. 1. oktober 2024 i en afstand af 0,3816875 AE. I 2057 vil den passere Jorden i en afstand af 0,04995756 AE, nogenlunde som i 2017 .

Månerne 
Radar-optagelser af Florence foretaget d. 30. og 31. august 2017 ved JPL/Caltech viste at asteroiden har to måner. Mere højtopløselige radar-optagelser fra Aricebo Observatoreiet peger på at den ydre måne har en diameter på 300-360 meter, og at den indre måne har en diameter på 180-240 meter. Begge måner ser ud til at være en smule aflange og er i bunden rotation, dvs. altid vender samme side ind mod Florence.

De første studier af månernes kredsløb om Florence peger på at den ydre måne har en omløbstid på 21-23 timer, og at den indre måne har en omløbstid på 7-8 timer, hvilket gør den til den hurtigst kredsende måne af de til dato (11. sep. 2017) 60 kendte asteroidemåner. De ca. 7 timers omløbstid for den inderste måne tyder på at Florence har en massefylde på ca. 1,4 g/cm3. Dette er meget under normale bjergarter på Jorden, hvilket tyder på at der er tale om en meget porøs asteroide.

Kilder 
 Infoboksdata fra  JPL Small-Body Database Browser, Data beregnet den 16. sept. 2017, Hentet 17. sept. 2017

Florence, (3122)
Værlebugten

Værlebugten eller på norsk Værlebukta er en bugt i Moss kommune i Viken fylke i Norge. Den ligger mellem Jeløya og fastlandet på sydsiden af kanalen. Sundet som adskiller Jeløya fra fastlandet på nordsiden af kanalen hedder Mossesundet.

I 1919 vedtog bystyret at videre udbygning af hovedhavnen skulle ske ved Værla som dermed blev kaldenavnet på landområderne ved Værlebugten og hvor Moss Havn ligger i dag.

Kilder og henvisninger
Værlebugten  på norgeskart.no

Moss
Oslofjorden
Bugter
VM i landevejscykling 2017 – Holdtidskørsel (herrer)

Herrernes holdtidskørsel ved VM i landevejscykling 2017 blev afholdt søndag den 17. september og var 42,5 km lang. Det var den 33. holdtidskørsel for herrer ved VM og den 6. udgave for firmahold siden genetableringen af disciplinen i 2012. Starten var ved Ravnanger på Askøy udenfor Bergen.

Hvert hold stillede til start med 6 ryttere og man startede med 4 minutters tidsinterval.

Hold og ryttere

Danske ryttere 
 Søren Kragh Andersen kørte for 
 Michael Mørkøv kørte for

Resultater

Eksterne henvisninger 
 
 Liste over deltagende hold 
 Kort og rutebeskrivelse 

Holdtidskørsel (herrer)
Skjebergkilen

Skjebergkilen er en fjordarm i Sarpsborg i Viken fylke i Norge. Den er knap fem km dyb og har retning mod nord fra mundingen mellem Askholmen og Brudeskjæret. Omkring en km indenfor mundingen udvider fjorden sig og her ligger Kjerringholmen, fjordarmens eneste holm. Fjordbassinet deler sig så i to, i Horneskilen mod nordvest og en lavvandet kile nordover mod byen Kvastebyen, hvor Skjebergbekken løber ud ved Skjebergkilen naturreservat.

Udenfor mundingen går Skjebergkilen over i Singlefjorden som strækker sig sydover fra Nordre Karlsøen og Granholmen til Skagerrak. Mod vest skiller Karlsøysundet fastlandet fra Karlsøyene og mod øst går Grimsøykilen. Omkring Singløya «samles» de fire fjordarme, Skjebergkilen fra nord, Tosekilen fra nordvest, Røsneskilen fra nordøst og længere væk Ringdalsfjorden fra øst.

Skjebergkilen er kaldt Sarpsborgrivieraen hvor en stor del af byens 3000 hytter og 5.000 bådepladser er anlagt.

Harryhandel 
I 1950'erne var der færgetrafik fra Høysand til Sverige. Fra Søndre Karlsøy og Dusa, lige udenfor Skjebergkilen, er rejsetiden i 20 knop omkring et kvarter til de nærmeste  havne i Sverige, en halv time til Skjærhalden på Hvaler og under en time til Koster og Strömstad.

Delområder 
 Ullerøy: Halvø med hytteområde i syd vendt mod Karlsøysundet med lejrskole og restaurant. Børneskole, butik og Norges største marina på østsiden af halvøen  ved Kjerringholmen. Skilt fra Torsnes af Tosekilen i vest.
 Karlsøy: To rene hytteøer, delt af det smalle Nøtsund. Ud for øerne ligger holmene Ørnekuppa, Fårnøtt og Flyndreholmen.
 Kvastebyen: Campingplads, strand og restaurant ved Borregaardarbeidernes feriehjem. Cykelbro gennem naturreservatet til Høysand. Skilt fra Ullerøy af sidefjorden Hornneskilen.
 Høysand: Ved naturreservatet inderst i kilen, med blanding af boliger og hytter. Restauranter, tennisbane, 54 huls minigolfanlæg, kiosker, strand og campingplads. Bus til Råde station via Kvastebyen.
 Løkkevika: Hytteområde med stranden Gressdal vendt ud mod Skjebergkilen og en række strande vendt ud mod sidefjorden Grimsøykilen, med Askholmen, Granholmen og Saltholmen.
 Grimsøy: Halvø med butik, marina og sydvendte strande i Bauen og Økebugten. Skilt fra Løkkevika af Grimsøykilen i nord og fra Sponvika af Røsneskilen mod syd.

Marina 
Skjebergkilens Marina ligger nær Europavej E6, og er landets største lystbådehavn, med plads til 1.200 både. Marinaen er profileret som miljøvenlig, med avanceret rensningsanlæg. Marinaen er base for redningsselskabet.

Kilder og henvisninger
Skjebergkilen på norgeskart.no 

Sarpsborg
Fjorde i Viken
VM i landevejscykling 2017 – Holdtidskørsel (damer)

Damernes holdtidskørsel ved VM i landevejscykling 2017 blev afholdt søndag den 17. september og var 42,5 km lang. Det var den 13. holdtidskørsel for damer ved VM og den 6. udgave for firmahold siden genetableringen af disciplinen i 2012. Starten var ved Ravnanger på Askøy udenfor Bergen.

Hvert hold stillede til start med 6 ryttere og man startede med 4 minutters tidsinterval.

Hold og ryttere

Danske ryttere 
 Cecilie Uttrup Ludwig kørte for 
 Pernille Mathiesen kørte for 
 Christina Siggaard kørte for

Resultater

Eksterne henvisninger 
 
 Liste over deltagende hold 
 Kort og rutebeskrivelse 
 Officiel resultatliste 

Holdtidskørsel (damer)
Aage C. Nielsen

Aage C. Nielsen (1903-1977) var en aarhusiansk arkitekt .

Aage C. Nielsen tegnede:
 Børnehave, Falstersgade 35 (1939)
 Optagelses- og iagttagelseshjemmet "Søndermarken" (1955)
 Magasin du Nord, Immervad 2-8 (1942, 1955, 1965)
 Præstebolig, Frederikshaldgade 13 (1946)
 Børnehave, Mejlgade 8 (1951)
 KFUM, Klostertorv (1953, 1963)
 Børnehave, Valdemarsgade 16 (1953)
 Christianskirken, Norges Allé (1958)
 Beboelsesejendom Banegårdsgade 16-22 (1960)
 Børnehjem, Reykjaviksgade 11 (1963)
 Præstebolig, Thorshavnsgade 2 (1964)
 Præstebolig, Skovvangsvej 240 (1965)
 Unge Hjems Højskole, Skåde (1960)
 Administrationsbygning og smedehal for Marius Hansen & Søn, Hasselager (1972-73)

Desuden flere enfamiliehuse og byejendomme i Aarhus

Kilder og litteratur 
 Artikel på AarhusWiki
 Kunstindeks Danmark & Weilbachs Kunstnerleksikon  på kulturarv.dk

Arkitekter fra Danmark
Personer fra Aarhus
Harry Dean Stanton

Harry Dean Stanton (født 14. juli 1926, død 15. september 2017) var en amerikansk filmskuespiller og sanger. Han var kendt fra film som Alien, Paris, Texas og Den grønne mil.

Eksterne henvisninger 
https://www.youtube.com/watch?v=XhCuH_wVd2Q
 

Skuespillere fra Kentucky
Sestroretsk

Sestroretsk (russisk: Сестроре́цк; finsk: Siestarjoki, svensk: Systerbäck) er en russisk by på Det Karelske Næs. Den ligger ved udmundingen af åen Sestra ved Den Finske Bugt omtrent 34 kilometer nordvest for Sankt Petersborg. Byen har  indbyggere og ligger inden for den administrative grænse for Sankt Petersborgs føderale byområde.

Sestroretsk blev oprettet af Peter den Store i 1714, da en geværfabrik blev bygget på stedet. I 1812 blev bebyggelsen, sammen med resten af Grænsekarelen, forenet med det, som nylig var blevet Storfyrstendømmet Finland. I 1864 blev fabriksområdet overført til Rusland, og Finland fik i 1920 som kompensation Petsamo-området.

Referencer

Eksterne henvisninger 

Byer under den føderale by Sankt Petersborg
Finlands historie
SUPER 8 Classic

Super 8 Classic (tidligere Primus Classic, Grand Prix Raymond Impanis, Grand Prix Impanis-Van Petegem og Primus Classic Impanis-Van-Petegem) er et belgisk endagsløb i landevejscykling som arrangeres hvert år i september. Løbet er blevet arrangeret siden 2011. Løbet er af UCI klassificeret som 1.Pro og er en del af UCI ProSeries.

Vindere

Eksterne henvisninger
 

 
Etableret i 2011
Memorial Marco Pantani

Memorial Marco Pantani er et italiensk endagsløb i landevejscykling som arrangeres hvert år i oktober. Løbet er blevet arrangeret siden 2004. Løbet er af UCI klassificeret som 1.1 og er en del af UCI Europe Tour.

Løbet blev dannet til minde om den tidligere store cykelrytter Marco Pantani. Han er blandt de få cykelryttere som vandt Tour de France og Giro d'Italia i samme sæson. I 2004 døde han af en overdose kokain efter at have været ude af form i nogle år.

Vindere

Eksterne henvisninger
 

Cykelløb i Italien
Etableret i 2004
Midtstigen Station

Midtstigen Station (Midtstigen holdeplass) var en jernbanestation på Numedalsbanen, der lå i Nore og Uvdal kommune i Norge.

Stationen åbnede som trinbræt 1. juli 1929, to år efter at banen blev taget i brug. Oprindeligt hed den Mittstigen, men den skiftede navn til Midtstigen i 1941. Trafikken på strækningen mellem Rollag og Rødberg, hvor stationen ligger, blev indstillet 1. januar 1989, hvorved stationen blev nedlagt. Stationen eksisterer dog stadig og består af en kort perron af træ samt et mindre læskur.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1929
Ophørt i 1989
Norefjord Station

Norefjord Station (Norefjord stasjon) var en jernbanestation på Numedalsbanen, der lå i Nore på vestsiden af Norefjorden i Nore og Uvdal kommune i Norge.

Stationen blev oprettet som holdeplads med ekspedition af passagerer og gods 20. november 1927, da banen blev taget i brug. Den blev opgraderet til station med ekspedition af tog, passagerer og gods 15. juni 1937. Den status beholdt den indtil 1. november 1970, hvor den blev nedgraderet til ubemandet trinbræt. Trafikken på strækningen mellem Rollag og Rødberg, hvor stationen ligger, blev indstillet 1. januar 1989, hvorved stationen blev nedlagt.

Stationsbygningen blev opført i 1925 efter tegninger af NSB Arkitektkontor.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1927
Ophørt i 1989
Pikerfoss Station

Pikerfoss Station (Pikerfoss holdeplass) var en jernbanestation på Numedalsbanen, der lå ved Pikerfoss i Kongsberg kommune i Norge.

Stationen åbnede som trinbræt 20. november 1927, da banen blev taget i brug. Persontrafikken på banen blev indstillet 1. januar 1989, hvorved stationen blev nedlagt. Strækningen ved Pikerfoss er dog senere blevet benyttet til lejlighedsvis kørsel med godstog fra Svene pukkverk.

Stationsbygningen blev opført i 1926 efter tegninger af NSB Arkitektkontor. Der var tale om en banevogterbolig, der var kombineret med ekspeditionslokaler og ventesal. Bygningen er nu solgt fra til private.

Litteratur

Eksterne henvisninger 

Stationer på Numedalsbanen
Nedlagte jernbanestationer i Norge
Etableret i 1927
Ophørt i 1989
Indre Oslofjord

Indre Oslofjord er den del af Oslofjorden som ligger nord for det omkring 1 km smalle Drøbaksundet nord for Hurumlandet. Den ligger i Oslo og Viken fylker og strækker sig helt ind til havnebassinet foran Rådhuskajen i Oslo by. Indre Oslofjord er fra 3 til 7 km bred.

Geologi 
Indre Oslofjord er til dels formet af istiderne de sidste 2,5 millioner år. Desuden findes aflejringer som blev afsat da isen trak sig tilbage efter sidste istid for 9000 år siden. Ås-Ski-trinnet danner tærsklen for Indre Oslofjord. Store sandterrasser blev afsat da iskanten lå ved Drøbak-Svelvik.

Bådtrafik og friluftsliv 

Oslofjorden har landets tætteste trafik af både, både færger, fragtbåde, charter- og fritidsbåde. Indre og Ydre Oslofjord er desuden Norges tættest befolkede friluftsområde med tilknytning til havet. Hytterne langs kysten er mange og dyre, og aktivitetsniveauet er særlig højt om sommeren.

Havne
 Middagsbukta
 Gressholmen
 Steilene
 Håøya
 Sandspollen
 Vindfangerbukta

Øer i Oslo 
 Gressholmen
 Hovedøya
 Lindøya
 Malmøya
 Ormøya
 Ulvøya
 Bleikøya
 Sjursøya
 Nakkholmen

Øer i Akershus 
i Asker :
 Bjerkøya
 Brønnøya
 Høyerholmen
 Nesøya
 Langåra

i Bærum :
 Borøya
 Danmark
 Grimsøya
 Gåsøya
 Kalvøya
 Ostøya (også kendt som Oustøen)
 Vassholmene (også kendt som Vasholmene)

i Nesodden :
 Husbergøya
 Ildjernet
 Langøyene
 Steilene

i Frogn :
 Aspond
 Håøya
 Lågøya
 Søndre Langåra

Oslomarkavassdragene 
På vestsiden løber flere mindre vassdrag ud i Indre Oslofjord. De største elve er Lysakerelva, Akerselva og Sandvikselva. Disse Oslomarkavassdragene er beskyttet med videre vandkraftudbygning, men over 90 % af energipotentialet på 1 TWh er allerede anvendt. På østsiden løber elvene Alna (fra Lillomarka), Ljanselva (fra Østmarka), Gjersjøelva og Årungselva ud i fjorden.

Forurening 
Spildevand fra industrien og fra befolkningen i Oslo og Bærum kommuner har ført til en betydelig forurening i Indre Oslofjord. Ved Drøbak danner havbunden desuden en tærskel og udskiftningen af vandet i fjorden indenfor er derfor lille. Dette har ført til iltmangel på dybt vand i Indre Oslofjord. Det gælder særlig Oslofjordens inderste, sydgående arm, Bunnefjorden. Der er de seneste år iværksat en række tiltag for at dæmpe forureningen og rydde op i Indre Oslofjord.

Mellem Malmøykalven i Oslo og Langøyene, Husbergøya og Skjærholmene i Nesodden, er der de seneste år blevet dumpet store mængder slam og sedimenter fra mudring i Bjørvikaområdet, masser som er udgravet i forbindelse med opførelse af operahuset i Oslo og en ny tunnel.

Se også 
 Oslofjorden

Litteratur 
 Tore Ness: Navn i fjorden : Oslo – Asker – Bærum. Orion 2008.

Eksterne henvisninger 
 Oslofjordens friluftsråd
 Verneplan for Indre Oslofjord
 Havtemperaturer og strømmer i Indre oslofjord 

Fjorde i Viken
Oslofjorden
Broby

Broby kan henvise til flere steder:

 Broby (Östra Göinge kommun) – en by i Skåne
 Brobyværk (Sønder Broby) – en by i Faaborg-Midtfyn Kommune
 Nørre Broby – en by i Faaborg-Midtfyn Kommune
 Vester Broby – en landsby i Sorø Kommune

Se også
 Broby Kommune – tidligere kommune omfattende bl.a. Nørre Broby og Brobyværk
 Pontoppidan – slægtsnavn latiniseret fra Broby
Øjeblik (Morten Nielsen)

"Øjeblik" er et dansk digt af Morten Nielsen udgivet i digtsamlingen Efterladte digte i 1945 på Athenæum.

"Øjeblik" er et lidt atypisk digt fra den ganske unge Morten Nielsen, der var aktiv i modstandsbevægelsen og omkom i den forbindelse i 1944. Nielsens digte havde ofte direkte reference til krigen og de overvejelser, man som ungt menneske havde til denne alvorlige situation, og de havde ofte blik for både fortid og fremtid. Men "Øjeblik" beskriver den lykkefølelse, der følger med forelskelsen, og har fokus på øjeblikket lige nu med fx opmærksomhed på regnen på togets vinduer.

Digtet er rimløst og opdelt i fire strofer på henholdsvis tre, fire, to og fire linjer.

Digtet er en del af lyrikantologien i Kulturkanonen fra 2006.

Referencer 

Digte fra Danmark
Litteratur i 1945
Kulturkanonen
Øjeblik (flertydig)

Øjeblik har flere betydninger:

 Øjeblik - et tidsbegreb
 "Øjeblik" - et digt af Morten Nielsen
 Øjeblikket - en dansk film fra 1960 instrueret af Astrid Henning-Jensen
Lithiumklorid

Lithiumchlorid er en kemisk forbindelse med den kemiske formel LiCl. Saltet er en typisk ionisk forbindelse, selvom Li+-ionernes meget lille størrelse giver stoffet nogle egenskaber, som man ikke ser blandt andre alkaliske chlorider, såsom meget høj opløselighed i polære opløsningsmidler (83.05 g/100 mL vand ved 20 °C) og det hygroskopiske egenskaber.

Referencer 

Lithiumforbindelser
Klorider
Oliver Haurits

Oliver Haurits (født 12. december 2000 i Viborg) er en dansk fodboldspiller, der spiller for den islandske klub . Han har tidligere spillet som angriber for Stjarnan FC.

I august 2017 blev han alle tiders yngste debutant på Viborg FF's førstehold.

Klubkarriere 
Haurits begyndte at spille fodbold i Viborg-klubben Søndermarkens IK. Hans far er Jan Haurits, der spillede som angriber for Viborg FF, og i 1989 var med til at spille klubben op i 1. division.

Oliver Haurits skiftede senere til elitesamarbejdet FK Viborg hos Viborg FF. I mens han stadigvæk spillede på U/19 holdet, blev han 6. august 2017, som 16-årig, alle tiders yngste debutant på Viborg FF's førstehold, da han i hjemmekampen på Viborg Stadion mod Esbjerg fB efter 60. minutter afløste Danilo Arrieta. Nogle dage efter var han i startopstillingen i udekampen mod Silkeborg KFUM i DBU Pokalen, hvor Oliver Thychosen afløste ham efter 80. minutter.

Da Viborg FF og Haurits ikke kunne blive enige om en kontraktforlængelse, forlod han i sommeren 2018 klubben ved kontraktudløb, hvilket blev bekendtgjort den 18. april 2018. Han blev her sat i forbindelse med et skifte til Silkeborg IF, men det blev ikke bekræftet fra Haurits' side.

Silkeborg IF 
Den 23. april 2018 offentliggjorde Silkeborg IF, at klubben havde skrevet under på en kontrakt med Haurits. Han skrev under på en toårig kontrakt gældende fra sommeren 2018.

Han fik sin debut for førsteholdet i 1. division den 12. august 2018 i det 79. minut i stedet for Jeppe Okkels i et 0-3-nederlag hjemme til HB Køge. Han nåede herefter at spille fem kampe (alle som indskifter) over de efterfølgende to måneder, inden han den 7. oktober 2018 blev skadet hjemme mod Lyngby Boldklub. Han havde brækket foden, hvorfor han var ukampdygtig resten af efteråret 2018.

Landsholdskarriere 
I 2016 spillede Oliver Haurits tre landskampe for Danmarks U/16-fodboldlandshold.

Referencer

Eksterne henvisninger 
 

Personer fra Viborg
Fodboldspillere fra Danmark
Fodboldspillere fra Viborg FF
Fodboldspillere fra Silkeborg IF
Sundvolden Grand Prix

Sundvolden Grand Prix, tidligere Grand Prix Norefjell (2011–2012) og Hadeland Grand Prix (2013–2015), er et cykelløb som siden 2011 arrangeres sammen med Ringerike Grand Prix (RGP) af Ringerike Sykkelklubb. Det havde oprindelig start på Hønefoss og mål på Norefjell, men blev i 2013 flyttet til Hadeland med start og mål forskellige steder, og har siden 2016 haft start ved Sundvolden Hotel med rute omkring Tyrifjorden og mål ved Kleivstua på toppen af Krokkleiva. Løbet er siden 2013 klassificeret som kategori 1.2 af UCI og er en del af UCI Europe Tour.

Historie 
I forbindelse med at RGP overlod sin status som UCI-rangeret etapeløb til Tour of Norway i 2011 og genopstod som et endagsløb, blev Grand Prix Norefjell startet som et tilsvarende søsterløb, men med en stejl stigning op til Norefjellstua som afslutning. Det var kun det første år at løbet endte på Norefjell som planlagt, for i 2012 blev det oprindelige løb aflyst på grund af fare for snevejr og et erstatningsløb for eliteklassen blev arrangeret med start og mål i Hønefoss og foregik omkring Tyrifjorden. Erstatningsløbet blev navngivet "Tyrifjorden Rundt" efter det historiske løb med samme navn.

I 2013 fik løbet UCI-klassificering 1.2 og ændret navn til Hadeland Grand Prix, med Hadeland som område for ruten, men første år var fortsat med start og mål på Hønefoss. I 2014 havde løbet start i Brandbu og afslutning opad Lynnebakken i Gran, mens det i 2015 havde både start og mål på Jaren. I 2016 ændret løbet igen navn, til Sundvolden Grand Prix, og har siden da haft start ved Sundvolden Hotel på Sundvollen, går en runde omkring Tyrifjorden og afslutter med en stigning opad Krokkleiva.

Vindere

Referencer

Eksterne henvisninger 
 
 Resultater fra alle år – FirstCycling.com

 
Etableret i 2011
Sundvolden Grand Prix 2017

Sundvolden Grand Prix 2017 var den 7. udgave af endagsløbet Sundvolden Grand Prix og blev arrangeret 6. maj 2017 af Ringerike Sykkelklubb. Løbet var klassificeret som kategori 1.2 af UCI, og der var også et eget juniorløb.

Ruten for hovedløbet startede ved Sundvolden Hotel og gik via Åsa, Hesselberg, Busund, Ask, Drolsum, Vikersund, Røine, Egge, Lyngås, Sylling, Røine, Sylling, Skaret, Utvika, Sundvolden Hotel og op til mål ved Kleivstua på toppen af Krokkleiva. De sidste 4,5 km havde en gennemsnitlig stigning på 7,5 %. Juniorerne cyklede en noget kortere rute hvor man droppede at cykle omkring Steinsfjorden og runden syd for Sylling. Begge ruter var magen til de som blev brugt i 2016-udgaven.

Hovedløbet blev vundet af danske Rasmus Guldhammer fra , som dermed blev den første til at vinde løbet mere end én gang. Løbet fik ellers opmærksomhed for en række styrt i et sving i nærheden af Egge, hvor et parti med løs grus førte til problemer for mange af rytterne.

Resultater 
Af 171 tilmeldte ryttere i hovedløbet startede samtlige, mens 43 fuldførte.

I juniorløbet var der 78 tilmeldte, 68 som startede og 49 som fuldførte.

Referencer

Eksterne henvisninger 
 
 Officielle tidtagerresultater – VotreCourse

2017
UCI Europe Tour 2017
Faun (band)

Faun er en tysk folkemusikgruppe, der blev dannet i 1998. Deres musikstil baserer sig på "gamle" instrumenter, og sang er altid en vigtig del af deres kompositioner. Teksterne bliver sunget på flere forskellige sprog heriblandt tysk, latin, græsk og skandinaviske sprog. Deres instrumenter inkluderer keltisk harpe, nøgleharpe, drejelire, sækkepibe, cister og mange andre. I 2017 spillede gruppen for første gang i Tjekkiet på MeetFactory.

Medlemmer 
 Oliver Sa Tyr – vokal, bouzouki, nøgleharpe, keltisk harpe, jødeharpe
 Fiona Rüggeberg – vokal, fløjter, sækkepibe, seljefløjte
 Rüdiger Maul – tar, riq, davul, panriqello, darabukka, timbau, gaxixi og andre percussioninstrumenter
 Niel Mitra – Sequencer, sampler, synthesizer, FL Studio, Buzz, Logic Audio, tascam us 224, boss dr 202, Korg Alpha
 Stephan Groth – vokal, drejelire, fløjter, cister 
 Laura Fella - vokal, rammetromme, mandola

Tidligere medlemmer 
 Elisabeth Pawelke (2001–2008) – vokal, drejelire
 Birgit Muggenthaler (1998–2000, medlem af det tyske band Schandmaul) – tin whistle|whistle, sækkepibe, shawm, vokal
 Sandra Elflein (2008–2010) – vokal, violin, drejelire
 Rairda (2010-2012) – vokal, harpe, fløjter, percussion, drejelire
 Sonja Drakulich – vokal, dulcimer, percussion 
 Katja Moslehner – vokal, percussion

Diskografi 

— Angiver at albummet ikke nåede hitlisterne.

Live albums 
 FAUN & The Pagan Folk Festival – Live feat. Sieben & In Gowan Ring (2008)

DVD 
 Lichtbilder (DVD, 2004)
 Ornament (DVD, 2008)

Referencer

Eksterne henvisninger 

 

Musikgrupper fra 1998
Musikgrupper fra Tyskland
Folkemusikgrupper
RealVideo

RealVideo er en samling af proprietære filformater, der især anvendes til at streame video over internettet.

Eksterne henvisninger 
Real.com

Filformater
Young Boys FD

Young Boys FD er en dansk fodboldklub med hjemsted på Søholt Idrætsanlæg i Silkeborg. Klubben blev grundlagt i 1918, og herreholdet spiller i .

Tidligere hed klubben Silkeborg KFUM men skiftede navn til Young Boys FD, da klubben rykkede i 3. division i sæsonen 2021-22. Moderklubben hedder dog stadig Silkeborg KFUM.

Eksterne henvisninger 
 Silkeborg KFUMs hjemmeside

Noter 

Fodboldklubber under DBU Jylland
Sport i Silkeborg
Etableret i 1918